|  |  |
| --- | --- |
| Type tjeneste | Helsetjenester i hjemmet |
| Lovgrunnlag | Pasient- og brukerrettighetsloven [§](https://lovdata.no/dokument/NL/lov/1999-07-02-63) 2-1 a andre ledd og Helse[-](https://lovdata.no/dokument/NL/lov/2011-06-24-30) og omsorgstjenesteloven [§](https://lovdata.no/dokument/NL/lov/2011-06-24-30)§ 3-1 og 3-2 første ledd nr. 6 bokstav a. |
| Klageadgang | Ja, jfr. Pasient- og brukerrettighetsloven § 7-2 |
| Egenbetaling | Nei |
| Formål med tjenesten | Gi et tilbud til innbyggere med akutt eller kronisk sykdom, lidelse eller funksjonsnedsettelse som har behov for helsehjelp i hjemmet. |
| Beskrivelse av tjenesten | Helsetjenester i hjemmet kan gis som ett eller flere enkelttiltak eller som heldøgnstilbud. **Eksempel på innhold i tjenesten:** * Legemiddeladministrering og/eller oppfølging.
* Spesiell oppfølging av smertebehandling.
* Oppfølging av ernæringssituasjon.
* Oppfølging av munnhelse.
* Behov for behandling, observasjon og oppfølging.
* Behov for støtte/mestringssamtaler og andre tiltak som følge av ulike psykiske utfordringer til ulike brukergrupper.
* Forebyggende og helsefremmende tiltak, habilitering og rehabiliteringsrettede tiltak.
* Tilrettelegging og opplæring knyttet til helserelaterte situasjoner.
* Legge til rette for lindrende behandling og omsorg for personer med kort forventet levetid og som ønsker å dø hjemme.

**Tjenesten omfatter ikke:*** Skyss/transport i bil.
* Handle matvarer.
* Tjenester som kan utføres ved legesenter (sårstell, prøvetaking, urinprøver, injeksjoner mm.)
 |
| Praktiske opplysninger | De som har hatt helsetjenester i hjemmet hver uke i 3 måneder sammenhengende, har rett på gratis tannbehandling hos fylkestannlege. Dersom det oppstår akuttsituasjoner i tjenesten, kan enkelte oppdrag bli utsatt eller avlyst.  |
| Målgruppe | Hjemmeboende som er avhengig av hjelp i eget hjem for å få dekket grunnleggende helse- og omsorgsbehov, og som ikke selv kan oppsøke helsehjelp på grunn av sykdom eller funksjonsnedsettelse, eller som av andre grunner har behov for at helsetjenester ytes i hjemmet for at tilbudet skal være verdig og forsvarlig. Helsetjenester i hjemmet tildeles til personer i alle aldre.  |
| Kriterier og vurderinger | Tjenesten skal bidra til at tjenestemottaker er mest mulig selvhjulpen og kan bo lengst mulig i eget hjem. Om tjenestemottaker får tildelt tjenesten, beror på en helhetsvurdering der blant annet følgende momenter inngår:* Vurdering av bistandsbehov
* Det skal være vurdert og/eller utprøvd om tjenesten kan erstattes med tjenester fra andre hjelpeinstanser, hjelpemidler eller teknologisk assistanse.
* Hvilke ressurser/hjelp tjenestemottaker har fra eget nettverk.

Tjenesten skal dersom det er hensiktsmessig, gis som opplæring. |